คือว่า ช่วงนี้รู้สึก ใจเต้นแรง ใจสั่น แต่พอแม่มาทาบหัวใจดูเขาบอกไม่ได้เต้นเร็ว ตัวเรารู้สึกค่ะ ทำให้เราพะวงกับการเต้นหัวใจ ไม่ก็หายใจไม่ค่อยอิ่ม หรือ หายใจไม่สุด ไม่เต็มปอด มันต้องรอจังหวะค่ะถึงจะหายได้เต็มปอด ทำให้รู้สึกอึดอัดช่วงหน้าอก นานๆทีจะมีอาการใจกระตุกจนรู้สึกสะดุ้งแล้วก็ใจก็เต้นรั่วๆเลยแล้วก็ค่อยๆหายไปเอง แต่ไม่ได้เจ็บหน้าอกแต่งอย่างใดนะคะ มีอาการเท้าเย็นร่วมด้วย บางทีทำให้เรากังวลจนรู้สึกใจหวิวๆก็มีค่ะ รบกวนด้วยค่ะ พอดีจะไปเจาะเลือดด้วย
สวัสดีค่ะ อาการใจสั่น อาจมีสาเหตุมาจาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยแนะนำว่าถ้ามีอาการใจสั่น ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย อาจจะต้องไปตรวจดูเพิ่มเติมค่ะว่ามีการทำงานของหัวใจที่ยังปกติอยู่หรือไม่ แพทย์อาจเอ็กซเรย์ปอดและตรวจคลื่นไฟฟ้าหัวใจให้เบื้องต้น ถ้าพบความผิดปกติควรพบแพทย์ด้านหัวใจต่อไป ถ้าไม่ใช่โรคทางกายใดๆ อาจมีสาเหตุทางจิตใจคือสัมพันธ์กับอารมณ์ได้เช่นกันการดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีนหยุดสูบบุหรี่หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริม